cyanic-selkie/wikianc huggingface dataset:
విషయ సూచిక
విషయసూచిక అనగా ఏదైన విషయమును గురించి ముందు క్లుప్తముగ వ్రాయుట. ఏ పుస్తకంలో అయినా మొదటి పేజీలో ఈ విషయసూచిక ఉంటుది. అది లోపల పేజీలలో ఏ విషయం ఎక్కడ ఉన్నదో తెలియ పరుస్తుంది. దీనిని ఆంగ్లములో 'Index' అంటారు. ఉదాహరణకి "చందమామ" పుస్తకంలో విషయసూచిక ఏ కథ ఏ పేజీలో ఉన్నదో తెలియ జేస్తుంది.ఈ విషయసూచిక లేకపోతే పుస్తకంలో ఏ అంశం ఎక్కడ ఉందో తెలుసుకోవడం కష్టం అవుతుంది. అందువలన ఈ విషయసూచిక ప్రతి పుస్తకంలో ఉండ వలెను. విషయసూచిక లేకుండా అసలు పుస్తకాలే ఉండవు.
విషయ సూచిక ని ఆంగ్లములో 'Table Of Contents'అని కూడా అంటారు.ఉదాహరణ కి మన " వికీపీడియా "నే తీసుకోండి. దీని లో ఏదైన వ్యాసం గురించి చూస్తే ముందు గా "విషయ సూచిక" ఉంటుంది. దీనిని బట్టి మనం లోపల ఏమేమి ఉన్నవో ముందుగానే చూడవచ్చు.
47వ భారతీయ అంతర్జాతీయ చలన చిత్రోత్సవం
ప్రారంభ సినిమా
ఆండ్రేజ్ వాజ్డా దర్శకత్వం వహించిన "ఆఫ్టర్మేజ్"
విషయ సూచిక
ఇవీ చూడండి
వర్గం:పుస్తకము
47వ భారతీయ అంతర్జాతీయ చలన చిత్రోత్సవం
బయటి లింకులు
వర్గం:సినిమా పురస్కారాలు వర్గం:భారత అంతర్జాతీయ చలన చిత్రోత్సవం
వట్‌పల్లి మండలం
వట్‌పల్లి మండలం, తెలంగాణ రాష్ట్రం, సంగారెడ్డి జిల్లా లోని మండలం. మండల కేంద్రం, వట్‌పల్లి. ఇది ఆందోల్ శాసనసభ నియోజకవర్గం పరిధిలో భాగం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని కొత్తగా ఏర్పరచారు. దానికి ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం కొత్తగా ఏర్పాటైన ఆందోల్ - జోగిపేట రెవెన్యూ డివిజను లో భాగం. పునర్వ్యవస్థీకరణకు ముందు ఇది సంగారెడ్డి డివిజనులో ఉండేది.ఈ మండలంలో 19  రెవెన్యూ గ్రామాలు ఉన్నాయి. నిర్జన గ్రామాలు లేవు.
కొత్త మండల కేంద్రంగా గుర్తింపు
లోగడ వట్‌పల్లి గ్రామం మెదక్ జిల్లా మెదక్ రెవిన్యూ డివిజను పరిధిలోని ఆళ్లదుర్గ్ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వట్‌పల్లి  గ్రామాన్ని నూతన మండల కేంద్రంగా సంగారెడ్డి జిల్లా,సంగారెడ్ది రెవిన్యూ డివిజను పరిధి క్రింద 1+18 (పందొమ్మది) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 138 చ.కి.మీ. కాగా, జనాభా 30,523. జనాభాలో పురుషులు 15,416 కాగా, స్త్రీల సంఖ్య 15,107. మండలంలో 6,291 గృహాలున్నాయి.
మూలాలు
వర్గం:2016 లో ఏర్పాటైన తెలంగాణ మండలాలు
బంగ్లాదేశ్ కెనడా హిందూ కల్చరల్ సొసైటీ
బంగ్లాదేశ్ కెనడా హిందూ కల్చరల్ సొసైటీ (BCHCS) & బంగ్లాదేశ్ కెనడా హిందూ మందిర్ (BCHM) కెనడా లోని అంటారియోలోని టొరంటో లో ఉన్న అతిపెద్ద హిందూ దేవాలయాలలో ఒకటి.
BCHCS 1995లో స్థానిక బంగ్లాదేశ్ హిందూ కమ్యూనిటీ సభ్యులకు ఆధ్యాత్మిక, సాంస్కృతిక కార్యక్రమాలను అభ్యసించడానికి ఒక ఉమ్మడి వేదికను అందించాలనే లక్ష్యంతో ఏర్పడింది. అప్పటి నుండి, BCHCS కమ్యూనిటీకి సామాజిక మద్దతును అందిస్తుంది. విభిన్నమైన కెనడియన్ సమాజాలలో హిందూధర్మం సామాజిక-సాంస్కృతిక విలువలను ఏకీకృతం చేస్తుంది. 2005లో, స్థానిక హిందువులు తమ గొప్ప మతపరమైన కార్యకలాపాలు, పండుగలను ఆచరించగలిగే దేవాలయం అవసరాన్ని కల్పించడానికి BCHM, BCHCSకు అనుబంధ సంస్థగా ఏర్పడింది. BCHM 25 జనవరి 2005న కెనడా రెవెన్యూ ఏజెన్సీ (CRA) నుండి రిజిస్టర్డ్ ఛారిటబుల్ ఆర్గనైజేషన్ హోదాను పొందింది.
మూలాలు
వర్గం:దేవాలయాలు వర్గం:కెనడా వర్గం:ఆధ్యాత్మిక సంస్థలు
రోహన్ కన్హాయ్
thumb|రోహన్ కన్హాయ్ 1935, డిసెంబర్ 26 నాడు జన్మించిన రోహన్ కన్హాయ్ (Rohan Bholalall Kanhai) వెస్ట్‌ఇండీస్కు చెందిన మాజీ క్రికెట్ క్రీడాకారుడు. 1950 దశకం చివరిలో ప్రవేశించి 1960 దశబ్దంలోను, 1970 దశాబ్దపు తొలి భాగంలోను అంతర్జాతీయ క్రికెట్‌లో ప్రాతినిధ్యం వహించాడు.భారతసంతతికి చెందిన వెస్ట్‌ఇండీస్ క్రికెట్ ఆటగాళ్ళలో ప్రముఖుడు. వెస్ట్‌ఇండీస్ తరఫున దొగ్గజాలైన గార్‌ఫీల్డ్ సోబర్స్, రాయ్ ఫ్రెడరిక్, లాన్స్ గిబ్స్, కాళీచరణ్ మొదలగు క్రికెటర్లతో కల్సి జట్టులో ప్రాతినిధ్యం వహించాడు. 1957లో ఇంగ్లాండుపై తన టెస్ట్ జీవితాన్ని ఆరంగేట్రం చేసాడు. మొత్తం 79 టెస్టులు ఆడి 47.53 సగటుతో 6227 పరుగులు సాధించాడు. ఇందులో 15 సెంచరీలు 28 అర్థ సెంచరీలు ఉన్నాయి. టెస్టులలో అతని అత్యధిక స్కోరు 256 పరుగులు. దీన్ని భారత్ పై కోల్‌కతలో సాధించాడు.
వన్డేలలో అతను 7 మ్యాచ్‌లకు ప్రాతినిధ్యం వహించి 164 పరుగులు చేసాడు. 1975లో జరిగిన తొలి ప్రపంచ కప్ పోటీలలో కూడా అతను ప్రాతినిధ్యం వహించాడు.
భారత ప్రముఖ క్రికెటర్ సునీల్ గవాస్కర్ తన కుమారుడికి రోహన్ కహాయ్ పేరు మీదుగా రోహన్ గవాస్కర్ అని పేరు పెట్టాడు.
మూలాలు
వర్గం:1935 జననాలు వర్గం:వెస్ట్‌ఇండీస్ క్రికెట్ క్రీడాకారులు వర్గం:జీవిస్తున్న ప్రజలు
రూమ్ (2015 సినిమా)
రూమ్ లెని అబ్రహంసన్ దర్శకత్వంలో 2015లో విడుదలైన ఇంగ్లీష్ చలనచిత్రం. ఎమ్మా డోనోగ్చే రాసిన రూమ్ అనే నవల ఆధారంగా రూపొందించబడిన ఈ చిత్రం 2015 సంవత్సరపు ఉత్తమ చిత్రాలలో ఒకటిగా పేర్కొనబడింది.
అవార్డులు - పురస్కారాలు
88వ [[ఆస్కార్ అవార్డు]లలో ఉత్తమ నటి అవార్డును గెలుపొందడంతోపాటు నాలుగు కేటగిరీల్లో నామినేషన్లు పొందింది. అంతేకాకుండా తొమ్మిది కెనడియన్ స్క్రీన్ అవార్డులు, బెస్ట్ మోషన్ పిక్చర్, ఏడు ఐరిష్ ఫిల్మ్ & టెలివిజన్ అవార్డ్స్, ఉత్తమ సినిమా అవార్డులు అందుకుంది. లార్సన్ ఉత్తమ నటిగా BAFTAను కూడా గెలుచుకుంది.
మూలాలు
వర్గం:ఆంగ్ల భాషా చలనచిత్రాలు
సమతామూర్తి
స్టాచ్యు ఆఫ్ ఈక్వాలిటీ (ఆంగ్లం: Statue of Equality) రంగారెడ్డి జిల్లా శంషాబాద్‌ పరిధిలోని ముచ్చింతల్‌ శ్రీరామనగరంలో 11వ శతాబ్దానికి చెందిన హిందూ వేదాంతవేత్త, తత్వవేత్త, సమాజంలో అంటరానితనాన్ని, వివక్షను రూపుమాపి సమానత్వ సాధన కోసం కృషిచేసిన శ్రీరామానుజాచార్య స్వామి 1000వ జయంతిని పురస్కరించుకుని సహస్రాబ్ది ఉత్సవాల్లో భాగంగా 216 అడుగుల రామానుజాచార్య పంచలోహ విగ్రహాన్ని శ్రీ త్రిదండి చిన జీయర్ స్వామి విరాళాలు సేకరించి ఏర్పాటు చేశారు. ఈ విగ్రహాన్ని భారత ప్రధాని నరేంద్ర మోదీ 5 ఫిబ్రవరి 2022న వసంత పంచమి పర్వదినం సందర్భంగా ఆవిష్కరించి జాతికి అంకితం ఇచ్చారు. ఇది పంచలోహాలతో రూపొంది, కూర్చున్న మూర్తుల్లో ప్రపంచంలోనే ఇది రెండో అతి పెద్ద విగ్రహంగా గుర్తింపు పొందింది.
చరిత్ర
2013లో ప్రణాళిక అనంతరం 2014 మే నెలలో రామానుజాచార్య సమతా మూర్తి విగ్రహ నిర్మాణ పనులు ప్రారంభం అయ్యాయి, త్రిదండి చినజీయర్ స్వామి ఆధ్వర్యంలో మొదట 14 రాకాల నమూనాలని తయారుచేసి తరువాత నమూనాల సంకలనాన్ని 3డి స్కాన్ ద్వారా సాఫ్ట్వేర్ ఫైల్ తయారు చేశారు. దాని ఆధారంగా చైనా కు చెందిన ఏరో నెస్ కార్పొరేషన్ లో 1600 భాగాలుగా చైనాలో తయారుచేసి ఆ విడిభాగాలను భారతదేశానికి తీసుకువచ్చి ముచ్చింతల్ లోని స్టీల్ కట్టడం పైన నిర్మించారు. దీనికి సుమారుగా 15 నెలల సమయం పట్టింది.
సహస్రాబ్ది మహోత్సవాల విశిష్టత
శ్రీరామానుజాచార్య స్వామి 1000వ జయంతిని పురస్కరించుకుని అయన స్మారకార్థం, గౌరవార్థం శ్రీరామానుజ సహస్రాబ్ది ఉత్సవాల ను 2022 ఫిబ్రవరి 2 నుంచి 14 వరకు నిర్వహించనున్నారు. ఈ కార్యక్రమంలో చినజీయర్‌ స్వామి ఆధ్వర్యంలో 200 ఎకరాల్లో వెయ్యికోట్ల ఖర్చుతో 216 అడుగుల హిందూ వేదాంతవేత్త, తత్వవేత్త శ్రీరామానుజాచార్య స్వామి 216 అడుగుల రామానుజాచార్య పంచలోహ విగ్రహాన్ని ఏర్పాటు చేశారు. ఈ విగ్రహావిష్కరణ ప్రతిష్ఠాపనలో భాగంగా 1035 హోమగుండాలతో ప్రత్యేక యాగ క్రతువు నిర్వహించారు. సమతామూర్తి కేంద్రంలో 54 అడుగుల సమతామూర్తి 120 కిలోల స్వర్ణ ప్రతిమను రాష్ట్రపతి రామ్‌నాథ్‌ కోవింద్‌ ఫిబ్రవరి 13న ఆవిష్కరించి​ లోకార్పణం చేశాడు.
ఆహ్వానం
శ్రీరామానుజాచార్య విగ్రహావిష్కరణ మహోత్సవానికి హాజరు కావాల్సిందిగా శ్రీశ్రీశ్రీ త్రిదండి చిన్న జీయర్ స్వామి శ్రీరామానుజ సహస్రాబ్ది సమారోహం ఆహ్వాన పత్రికను రాష్ట్రపతి రామ్‌నాథ్‌ కోవింద్‌, ఉపరాష్ట్రపతి వెంకయ్యనాయుడు, భారత ప్రధాన న్యాయమూర్తి జస్టిస్‌ ఎన్వీ రమణ, ప్రధాని నరేంద్ర మోదీ,   కేంద్ర హోంశాఖ మంత్రి అమిత్ షా, కేంద్ర రక్షణశాఖ మంత్రి రాజ్‌నాథ్ సింగ్, రవాణాశాఖ మంత్రి నితిన్‌ గడ్కరీ,  కేంద్ర టూరిజం శాఖ మంత్రి జి.కిషన్ రెడ్డి, కేంద్ర అటవీ, పర్యావరణ శాఖ సహాయ మంత్రి అశ్విన్‌ చూబె, కేంద్ర పర్యావరణ, అటవీశాఖ మంత్రి భూపేందర్ యాదవ్‌,  కేంద్రమంత్రులు అశ్విని కుమార్ చౌబే, శోభా కరంద్లాజే, ఆరెస్సెస్ చీఫ్‌ మోహన్‌ భగవత్‌, విశ్వ హిందూ పరిషత్‌ ఉపాధ్యక్షులు, శ్రీ రామ జన్మభూమి తీర్థ క్షేత్ర ట్రస్ట్‌ ప్రధాన కార్యదర్శి చంపత్‌ రాయ్‌, హర్యానా రాష్ట్ర గవర్నర్ బండారు దత్తాత్రేయ, హర్యానా ముఖ్యమంత్రి మనోహర్ లాల్ ఖట్టర్‌, ఆంధ్రప్రదేశ్ ముఖ్యమంత్రి వై.ఎస్. జగన్మోహన్ రెడ్డి, తమిళనాడు ముఖ్యమంత్రి ఎం. కె. స్టాలిన్, తెలంగాణ రాష్ట్ర ముఖ్యమంత్రి కేసీఆర్, రాష్ట్ర పర్యాటక, సాంస్కృతిక శాఖ మంత్రి.వి. శ్రీనివాస్ గౌడ్ తదితరులకు మైహోం గ్రూప్‌ చైర్మన్‌ డాక్టర్‌ జూపల్లి రామేశ్వర్‌రావు తో కలిసి అందజేశాడు.
మూలాలు
వర్గం:రంగారెడ్డి జిల్లా దర్శనీయ స్థలాలు వర్గం:రంగారెడ్డి జిల్లా పర్యాటక ప్రదేశాలు వర్గం:భారతదేశంలో విగ్రహాలు
వారసిగూడ
వారసిగూడ, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదు సమీపంలో ఉంది. ఈ ప్రాంతానికి వారిస్ నవాబ్ పేరును పెట్టారు.
పద వివరణ
వారసిగూడ అనే పేరు వారిస్, గూడ అనే రెండు పదాల నుండి వచ్చింది. హైదరాబాద్ నిజాం నుండి బహుమతిగా ఈ భూమిని పొందిన వారిస్ ఖాన్ అనే వ్యక్తి ఆ భూమిని వేర్వేరు వ్యక్తులకు విక్రయించాడు. గూడ అంటే జనాభా ఉన్న ప్రాంతం అని అర్థం. ఈ ప్రాంతం చిలకలగూడ పోలీస్ స్టేషన్ పరిమితుల్లోకి వస్తుంది
సమీప ప్రాంతాలు
ఇక్కడికి సమీపంలో ఎల్ఎన్ నగర్, పార్సిగుట్ట, అంబర్ నగర్, మహమూద్గుడ, బౌద్ధ నగర్, మాధురి నగర్, పార్సిగుట్ట, స్కందగిరి మొదలైన ప్రాంతాలు ఉన్నాయి.
సంస్కృతి
ఇస్లామిక్ మత ప్రార్థనా స్థలాలు జామియా మసీదు అల్-కౌసర్, మసీదు ఇ ఫిర్దాస్, మసీదు ఇ సామి వో హుస్సేన్, మసీదు-ఇ-నూర్-ఇ-మొహమ్మదియా మొదలైన మసీదులు ఉన్నాయి.
హిందూ మత ప్రార్థనా స్థలాలు శ్రీ ఉమాచంద్రమౌలేశ్వరస్వామి దేవాలయం, సీతారామాంజనేయస్వామి దేవాలయం, షిరిడి సాయిబాబా దేవాలయం, శ్రీ సుబ్రహ్మణ్యస్వామి దేవాలయం మొదలైన దేవాలయాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో వారసిగూడ మీదుగా 86 నెంబరు గల బస్సు సికింద్రాబాద్ నుండి కోఠి వరకు, 107జె నెంబరు గల బస్సు సికింద్రాబాద్ నుండి దిల్‍సుఖ్‍నగర్ వరకు నడుపబడుతున్నాయి. ఇక్కడికి సమీపంలో ఆర్ట్స్ కాలేజ్ రైల్వే స్టేషను ఉంది.
మూలాలు
వర్గం:హైదరాబాదులోని ప్రాంతాలు
వినాయక నగర్
వినాయక నగర్, తెలంగాణ రాష్ట్ర రాజధాని హైదరాబాదు నగరంలోని నేరెడ్‌మెట్‌ సమీపంలోని ఒక ప్రాంతం, వార్డు. ఇది మేడ్చల్-మల్కాజ్‌గిరి జిల్లాకు చెందిన మల్కాజ్‌గిరి మండల పరిధిలోకి, హైదరాబాదు మహానగరపాలక సంస్థ లోని వార్డు నంబరు 137 లో ఉంది.
సమీప ప్రాంతాలు
ఇక్కడికి సమీపంలో గచ్చిబౌలి, కొండపూర్, నానక్‌రామ్‌గూడ, జూబ్లీ గార్డెన్స్, శ్రీలక్ష్మీ నగర్, వినయ్ నగర్ కాలనీ, పప్పలగూడ, సంతోష్ నగర్, జై హింద్ నగర్, ధోబిఘాట్ రోడ్, వినయ్‌నగర్, మొదలైన ప్రాంతాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మినాయక నగర్ మీదుగా సికింద్రాబాదు, విఎస్‌టి, గచ్చిబౌలి, విబిఐటి, రాంనగర్, అపురూపకాలనీ, మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలో హైటెక్ సిటీ రైల్వే స్టేషను, హఫీజ్‌పేట్ రైల్వే స్టేషను ఉన్నాయి.
కొమ్ముగూడ 2 (ఆసిఫాబాద్)
కొమ్ముగూడ తెలంగాణ రాష్ట్రం, కొమరంభీం జిల్లా, ఆసిఫాబాద్ మండలంలోని గ్రామం. ఇది మండల కేంద్రమైన ఆసిఫాబాద్ నుండి 6 కి.మీ. దూరం లోను, సమీప పట్టణమైన కాగజ్‌నగర్‌ నుండి 35 కి.మీ. దూరంలోనూ ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 17 ఇళ్లతో, 77 జనాభాతో 204 హెక్టార్లలో విస్తరించి ఉంది. గ్రామంలో మగవారి సంఖ్య 37, ఆడవారి సంఖ్య 40. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 569497 .పిన్ కోడ్: 504293.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.
బాలబడి, ప్రాథమికోన్నత పాఠశాల, మాధ్యమిక పాఠశాల‌లు ఆసిఫాబాద్లో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ఆసిఫాబాద్లోను, ఇంజనీరింగ్ కళాశాల మంచిర్యాలలోనూ ఉన్నాయి. సమీప వైద్య కళాశాల ఆదిలాబాద్లోను, పాలీటెక్నిక్‌ బెల్లంపల్లిలోను, మేనేజిమెంటు కళాశాల మంచిర్యాలలోనూ ఉన్నాయి. సమీప అనియత విద్యా కేంద్రం బెల్లంపల్లిలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు కాగజ్‌నగర్‌ లోనూ ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కొమ్ముగూడలో భూ వినియోగం కింది విధంగా ఉంది:
ఉత్పత్తి
కొమ్ముగూడలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, కంది, జొన్న
పంచతంత్ర కథలు (2022 సినిమా)
పంచతంత్ర కథలు 2022లో రూపొందిన ఆంథాల‌జి సినిమా. మ‌ధు క్రియేష‌న్స్ బ్యానర్‌పై డి. మ‌ధు నిర్మించిన ఈ సినిమాకు గంగ‌న‌మోని శేఖ‌ర్ దర్శకత్వం వహించగా క‌మ్రాన్‌ సంగీత దర్శకత్వం అందించాడు. నోయెల్ సీన్, నందిని రాయ్, సాయి రోనక్‌, గీత భాస్క‌ర్‌ ప్రధాన పాత్రల్లో నటించిన ఈ సినిమాలోని `నేనేమో మోతెవ‌రి పాటను జూన్ 26న దర్శ‌కుడు తరుణ్ భాస్కర్ విడుదల చేయగా, సినిమాను జులై 15న విడుదల చేశారు.
మూలాలు
వర్గం:2022 తెలుగు సినిమాలు వర్గం:2022 సినిమాలు
దమ్మలి
దమ్మలి : ఆంధ్ర ప్రదేశ్ వెనుకబడిన కులాల జాబితా బీసీ-ఏ గ్రూప్‌ లోని 22వ కులం. పెద్దమ్మవాళ్ళు, దేవరవాళ్ళు, ఎల్లమ్మవాళ్ళు, ముత్యాలమ్మవాళ్ళు, దమ్మలి, దమ్మల, దమ్ముల, దామల, పెద్దమ్మలవాండ్లు అనే పేర్లతో కూడా పిలుస్తారు. ఈ కులానికి సంబంధించిన కులధృవీకరణ పత్రాలను గతంలో శ్రీకాకుళం జిల్లాలో మాత్రమే ఇచ్చేవారు ఇకపై అన్ని జిల్లాల్లో ఇస్తారు.
సంస్కృతి, వేషధారణ
భయంకరమైన డప్పుల శబ్ధంతో చెళ్లు చెళ్లున కొరడాలతో కొట్టుకుంటూ తిరిగే మనుషులు. ఓ విచిత్రమైన భయానక వాతావరణాన్ని సృష్టించి యాచన చేసే వీరిని పెద్దమ్మలవాండ్లు అంటారు. మన సమాజం నాగరికంగా ఎంత ఎదిగినా వీరు మాత్రం నేటికీ అనాగరికంగా బతకడం వ్యవస్థలోని లోపానికి అద్దం పడుతోంది. లక్షా యాభై వేల జనాభా ఉంది. పెద్దమ్మలవాండ్ల వేషధారణ, యాచించే విధానం విచిత్రంగా ఉంటే, వారి హావభావాలు భయభ్రాంతులను చేస్తా యి. ఇక వారి వాయిద్య రొద కర్ణకఠోరంగా ఉంటుంది. కనుకనే చాలా మంది వీరిని తమ గుమ్మం ముందు నుంచి సాగనంపేందుకు ఎంతోకొంత ధర్మం చేసి పంపిం చేయాలనుకుంటారు. మగవారు నిక్కరు, టీషర్టు వేసు కుని కొరడాతో ఛళ్లున చరుచుకుంటూ గడపగడపకూ తిరుగుతుంటాడు. భిక్ష వేయటం ఆలస్యమైతే కత్తితో తమ చేతికి గాయం చేసుకుంటారు. ఇలా తమని తాము హింసించుకుంటూ నాలుగు డబ్బులు సంపాదించడానికి ఈ కులంలోని పురుషులు తిరుగుతుంటే, వారి వెనకాల డోలు వాయిస్తూ బిక్షాటనలో పాలుపంచుకుంటారు మహిళలు. ఇదే కులంలోని కొందరు మహిళలు పెద్దమ్మతల్లి బొమ్మను నెత్తిన పెట్టుకునో, పాలుతాగే బిడ్డను చేటలో పెట్టుకునో అడుక్కుంటారు. రకరకాల వేషధారణలతో వీరు మనకు కనిపిస్తారు.
మూలాలు
వర్గం:కులాలు
న్యాల్కల్ మండలం (సంగారెడ్డి జిల్లా)
న్యాల్కల్ మండలం, తెలంగాణ రాష్ట్రం, సంగారెడ్డి జిల్లాలో ఇదే పేరుతో ఉన్న మండలం. న్యాల్కల్, ఈ మండలానికి కేంద్రం. ఇది సమీప పట్టణమైన బీదర్ (కర్ణాటక) నుండి 15 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం జహీరాబాదు రెవెన్యూ డివిజను లో భాగం. పునర్వ్యవస్థీకరణకు ముందు ఇది సంగారెడ్డి డివిజనులో ఉండేది.ఈ మండలంలో 35   రెవెన్యూ గ్రామాలు ఉన్నాయి.నిర్జన గ్రామాలు లేవు
గ్రామ జనాభా
thumb|2016 పునర్వ్యవస్థీకరణకు ముందు, అవిభక్త మెదక్ జిల్లాలో మండల స్థానం 2011 భారత జనగణన గణాంకాల ప్రకారం మండల జనాభా జనాభా - మొత్తం 57,110 - పురుషులు 28,848 - స్త్రీలు 28,262. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో తేడా ఏమీ రాలేదు. మండల వైశాల్యం 259 చ.కి.మీ. కాగా, జనాభా 57,110. జనాభాలో పురుషులు 28,848 కాగా, స్త్రీల సంఖ్య 28,262. మండలంలో 11,024 గృహాలున్నాయి.
రిచీ రిచర్డ్‌సన్
వెస్టిండీస్ మాజీ క్రికెట్ క్రీడాకారుడైన రిచీ రిచర్డ్‌సన్ (Richard Benjamin Richardson) 1962, జనవరి 12న ఆంటిగ్వాలో జన్మించాడు. ఇతడు వెస్టిండీస్ క్రికెట్ జట్టుకు నాయకత్వం కూడా వహించాడు. 1983-84లో భారతపర్యటన సమయంలో క్లైవ్ లాయిడ్ నాయకత్వంలో తొలిసారిగా టెస్ట్ క్రికెట్ లో ప్రవేశించాడు. వివియన్ రిచర్డ్స్ తర్వాత వెస్టిండీన్ క్రికెట్ జట్టుకు నాయకత్వ బాధ్యతలు చేపట్టినాడు. 24 టెస్టులకు కెప్టెన్‌గా వ్య్వహరించి 11 టెస్టులను గెలిపించాడు. నాలుగేళ్ళ అతని నాయకత్వ సమయంలో వెస్టిండీస్ ఒకే ఒక్క సీరీస్ 1995లో ఆస్ట్రేలియాతో ఒడిపోయింది. బ్రియాన్ లారా ఇతని సమయంలోనే ప్రపంచ శ్రేణి బ్యాట్స్‌మెన్‌గా అవతరించాడు.
రిచర్డ్‌సన్ 86 టెస్టులు ఆడి 44.39 సగటుతో 5949 పరుగులు సాధించాడు. 16 సెంచరీలు, 27 అర్థ సెంచరీలు నమోదుచేశాడు. అందులో ఆస్ట్రేలియా పైనే 9 సెంచరీలు సాధించాడు. టెస్టులలో అతని అత్యధిక స్కోరు 194 పరుగులు 1989లో గుయానాలో భారతజట్టుపై సాధించాడు.
బయటి లింకులు
వర్గం:1962 జననాలు వర్గం:వెస్ట్‌ఇండీస్ క్రికెట్ క్రీడాకారులు వర్గం:వెస్ట్‌ఇండీస్ టెస్ట్ క్రికెట్ క్రీడాకారులు వర్గం:వెస్ట్‌ఇండీస్ వన్డే క్రికెట్ క్రీడాకారులు వర్గం:జీవిస్తున్న ప్రజలు
కొల్హాపూర్
చరిత్ర
శిలాహర కుటుంబం రాష్ట్రకూట సామ్రాజ్యం పతనమైన సమయంలో కొల్హాపూర్‌లో ఒక రాజవంశాన్ని స్థాపించింది. వారు తమ కుటుంబ దేవత అంబాబాయి ఆశీర్వాదం పొందినట్లు వారు తమ రాగి ఫలకం (మహాలక్ష్మి-లబ్ధ-వర-ప్రసాదం)లో పేర్కొన్నారు. కొంకణ్ ఉత్తర శాఖకు చెందిన వారి బంధువుల మాదిరిగానే, కొల్హాపూర్‌లోని శిలాహారులు కూడా జైన పండితుడైన విద్యాధర జీమూతవాహనుడి వంశానికి చెందిన వారని పేర్కొన్నారు. తమ బ్యానరుపై బంగారు గరుడను ప్రదర్శించారు. శిలాహారులు ఉపయోగించే అనేక బిరుదులలో ఒకటి తగరపురావరాధీశ్వరుడు.
సా.శ. 940 నుండి 1212 వరకు కొల్హాపూర్, శిలహార రాజవంశపు అధికార కేంద్రంగా ఉంది. టెర్డాల్ వద్ద ఉన్న ఒక శాసనం, రాజు గొంక (1020 - 1050)ని పాము కాటువేయడంతో జైన సన్యాసి నయం చేశాడు. గోంక ఇరవై రెండవ జైన తీర్థంకరుడు నేమినాథ్‌కు ఆలయాన్ని నిర్మించాడు. ఆ కాలం నుండి, కొల్హాపూర్ చుట్టుపక్కల ఉన్న జైన దేవాలయాలను గొంక-జినాలయ అని పిలుస్తారు.
1055 లో, భోజ I (శిలహర రాజవంశం) పాలనలో, మాఘనంది (కోలాపురియా) అనే ఆధ్యాత్మిక మార్గదర్శి రూపనారాయణ జైన దేవాలయం (బసాది) వద్ద ఒక మతపరమైన సంస్థను స్థాపించాడు. మాఘనందిని సిద్ధాంత-చక్రవర్తి అని కూడా పిలుస్తారు. భోజ I తర్వాత వచ్చిన గండారాదిత్య I వంటి శిలాహర రాజవంశానికి చెందిన రాజులు మాఘనంది శిష్యులు.
కొల్హాపూర్ పశ్చిమ చాళుక్య సామ్రాజ్యానికి, చోళ సామ్రాజ్యానికి చెందిన రాజాధిరాజ చోళుడు, అతని తమ్ముడు రాజేంద్ర చోళుడు II ల మధ్య తీవ్రమైన ఘర్షణ జరిగిన ప్రదేశం. సా.శ. 1052 లో, కొప్పం యుద్ధం తరువాత, విజేత అయిన రాజేంద్ర చోళ II, కొల్హాపూర్‌కు వెళ్లి జయస్తంభాన్ని ప్రతిష్టించాడు. సా.శ. 1109 - 1178 మధ్య, కొల్హాపూర్‌లోని ఖిద్రాపూర్‌లో శివుని కోపేశ్వరాలయాన్ని శిలాహర రాజులు, గండారాదిత్య I, విజయాదిత్య, భోజ II లు నిర్మించారు.
కొల్హాపూర్ రాజ్యం
thumb|ఛత్రపతి రాజర్షి షాహూ మహారాజ్ , కొల్హాపూర్ మహారాజు|ఎడమ మరాఠా పీఠంపై వారసత్వ వివాదం మధ్య 1707లో తారాబాయి కొల్హాపూర్ రాజ్యాన్ని స్థాపించింది. తారాబాయి వారసులు మరాఠా సింహాసనాన్ని ఆక్రమించారు. ప్రముఖ రాజులలో ఒకరు రాజర్షి షాహూ మహారాజ్ (కొల్హాపూర్ షాహు). అతను తన హయాంలో అన్ని కులాల వారికి ఉచిత విద్యను అందించి అంటరానితనానికి వ్యతిరేకంగా పోరాడాడు. 19వ శతాబ్దంలో ఈ రాష్ట్రాన్ని బ్రిటిషు వారు స్వాధీనం చేసుకున్నారు. 1947లో భారతదేశానికి స్వాతంత్ర్యం వచ్చిన తర్వాత, కొల్హాపూర్ భారత డొమినియన్‌లోకి ప్రవేశించింది. 1949 మార్చి 1 న బొంబాయి రాష్ట్రంలో విలీనమైంది. కొల్హాపూర్ ను కోలాపూర్ అని కూడా పిలుస్తారు. కొల్హాపూర్‌ను దాని గొప్ప మత చరిత్ర కారణంగా దక్షిణ కాశీ అని కూడా పిలుస్తారు.
భౌగోళికం
thumb|కొల్హాపూర్ వద్ద పంచగంగా నది|270x270px కొల్హాపూర్ నైరుతి మహారాష్ట్ర లో ముంబైకి దక్షిణంగా 373 కి.మీ. దూరంలో ఉన్న ఒక లోతట్టు నగరం. ఇది పూణేకి దక్షిణంగా 228 కి.మీ., బెంగళూరు కు వాయవ్యంగా 615 కి.మీ., హైదరాబాద్‌కు పశ్చిమాన 530 కి.మీ. దూరం లోను ఉంది. ఇది సముద్రమట్టం నుండి 569 మీ. ఎత్తున పశ్చిమ కనుమలలో సహ్యాద్రి పర్వతాలలో ఉంది. పట్టణానికి సమీపంలో ఉమ్‌గావ్ గ్రామం వద్ద తామ్రపర్ణి నదిపై ఆనకట్ట ఉంది. రాధానగరి, కలంబావాడి ఆనకట్టలు కూడా సమీపంలో ఉన్నాయి. పన్హాలా 21.5 km, జ్యోతిబా ఆలయం 21.7 km కూడా కొల్హాపూర్ పరిసరాల్లో ఉన్నాయి.
శీతోష్ణస్థితి
ఎడమ|thumb|233x233px| ఉదయం రంకాలా సరస్సు కొల్హాపూర్ శీతోష్ణస్థితి మహారాష్ట్రకు సాధారణమైన తీర, లోతట్టు శీతోష్ణస్థితుల మిశ్రమం. ఉష్ణోగ్రత 10 to 35 °C మధ్య ఉంటుంది పొరుగున ఉన్న లోతట్టు నగరాల కంటే కొల్హాపూర్‌లో వేసవి చల్లగా ఉంటుంది, కానీ చాలా తేమగా ఉంటుంది. గరిష్ట ఉష్ణోగ్రతలు అరుదుగా 35 °C కంటే ఎక్కువగా ఉంటాయి. సాధారణంగా 33 and 35 °C మధ్య ఉంటుంది. కనిష్ట స్థాయిలు 24 to 26 °C ఉంటాయి
నగరం పశ్చిమ కనుమలకు సమీపంలో ఉన్న కారణంగా జూన్ నుండి సెప్టెంబర్ వరకు సమృద్ధిగా వర్షాలు కురుస్తాయి. ఈ నెలల్లో కురిసే భారీ వర్షాల వలన తరచుగా తీవ్రమైన వరదలు వస్తాయి. 2005, 2006, 2019, 2021 లు వరదలు సంభవించిన సంవత్సరాలు. వర్షాకాలంలో ఉష్ణోగ్రతలు తక్కువగా 19 and 30 °C మధ్య ఉంటాయి.
కొల్హాపూర్‌లో నవంబరు నుండి ఫిబ్రవరి వరకు చలికాలం ఉంటుంది. శీతాకాలపు ఉష్ణోగ్రతలు పూణే, నాసిక్ వంటి మహారాష్ట్రలోని ఇతర నగరాల కంటే వెచ్చగా ఉంటాయి. ఎత్తైన ప్రదేశం కావడం, పశ్చిమ కనుమలకు ఆనుకొని ఉండటం వలన కనిష్ట స్థాయిలు 9 to 16 °C ఉంటాయి గరిష్టాలు 24 to 32 °C పరిధిలో ఉంటాయి. ఈ సీజన్‌లో తేమ తక్కువగా ఉండటం వల్ల వాతావరణం ఆహ్లాదకరంగా ఉంటుంది.
center|thumb|1200x1200px| రంకాల సరస్సు నుండి రాత్రి కొల్హాపూర్ సిటీ
జనాభా వివరాలు
2011 భారత జనాభా లెక్కల ప్రకారం, కొల్హాపూర్ నగర జనాభా 5,49,236, 'కొల్హాపూర్ మునిసిపల్, రీజినల్ డెవలప్‌మెంట్ అథారిటీ'లో జనాభా 5,61,837. 2011లో కొల్హాపూర్‌లో భారతదేశ జిల్లాలలో అత్యధిక మానవ అభివృద్ధి సూచిక (0.770) ఉంది.
ఆర్థిక వ్యవస్థ
thumb|DYP సిటీ మాల్, కొల్హాపూర్
తయారీ పరిశ్రమ
కొల్హాపూర్ తలసరి దేశీయ ఉత్పత్తి రాష్ట్ర సగటు కంటే ఎక్కువ..పూణే, బెంగుళూరులో ఉన్న పరిశ్రమలకు సహాయక యూనిట్లుగా పనిచేసే ఆటో-అనుబంధ, ఫౌండ్రీ, కాస్టింగ్ పారిశ్రామిక సంస్థలకు నగరం కేంద్రం. ఈ నగరం కొల్హాపురి చప్పల్‌కు నిలయం. ఇది స్థానికంగా కూరగాయల రంగులను ఉపయోగించి, గేదె చర్మంతో చేతితో తయారు చేసిన స్లిప్పర్. మహద్వార్ రోడ్డులో కొల్హాపురి చెప్పులు అమ్ముతారు. ఇతర హస్తకళలలో వస్త్రాల హ్యాండ్ బ్లాక్ ప్రింటింగ్, వెండి, పూసలు, పేస్ట్ జ్యువెలరీ క్రాఫ్టింగ్, కుండలు, చెక్క కళ, లక్క సామాగ్రి, ఇత్తడి షీట్ వర్క్, ఆక్సిడైజ్డ్ సిల్వర్ ఆర్ట్‌వర్క్, లేసులు, ఎంబ్రాయిడరీ తయారీ ఉన్నాయి.
కొల్హాపూర్ ఒక పారిశ్రామిక నగరం. దాదాపు 300 ఫౌండరీలు సంవత్సరానికి 1500 కోట్ల రూపాయల విలువైన ఎగుమతులు చేస్తున్నాయి. కిర్లోస్కర్ ఆయిల్ ఇంజన్ల తయారీ కర్మాగారం (KOEL) కొల్హాపూర్ సమీపంలోని కాగల్ వద్ద ఉంది. ఎంఐడిసి లో రేమండ్ బట్టల కర్మాగారం కూడా ఏర్పాటు చేసారు. కొల్హాపూర్‌లో గోకుల్-షిర్గావ్ MIDC, షిరోలి MIDC అనే మరో రెండు పారిశ్రామిక ప్రాంతాలు ఉన్నాయి. శివాజీ ఉద్యామ్‌నగర్‌లో 100 సంవత్సరాలకు పైగా చరిత్ర కలిగి, ఆయిల్ ఇంజన్‌లలో ప్రత్యేకత కలిగిన పారిశ్రామిక ప్రాంతం.
పర్యాటకం
బొంబాయి గెజిటీర్ ఈ ప్రాంతంలో దాదాపు 250 దేవాలయాలున్నట్లు నమోదు చేసింది. వాటిలో 6 - అంబాబాయి, టెంబ్లై, విఠోబా, మహాకాళి, ఫిరంగ, యల్లమ్మ దేవాలయాలు - అత్యంత ప్రముఖమైనవి. దాదాపు 30 లక్షల మంది వార్షిక సందర్శకులతో పర్యాటకం ఒక ముఖ్యమైన ఆదాయ వనరు. కొల్హాపూర్ లోని పర్యాటక ఆకర్షణలు:
సినిమా పరిశ్రమ
కుడి|thumb| కొల్హాపూర్‌లో బాబూరావు పెయింటర్ స్మారక చిహ్నం 1917 డిసెంబరు 1న కొల్హాపూర్‌లో బాబూరావు పెయింటర్‌ మహారాష్ట్ర ఫిల్మ్ కంపెనీని స్థాపించాడు. మరాఠీ చిత్ర పరిశ్రమకు ఈ నగరం ప్రాథమిక కేంద్రంగా మారింది. కొల్హాపూర్ ఇంటర్నేషనల్ ఫిల్మ్ ఫెస్టివల్‌తో సహా అనేక ఫిల్మ్ ఫెస్టివల్స్‌కు కొల్హాపూర్ ఆతిథ్యం ఇస్తుంది. కొల్హాపూర్ ఫిల్మ్ సిటీని 2017లో పునరుద్ధరించారు.
రైల్వే
నగరం లోని ఛత్రపతి షాహూ మహారాజ్ టెర్మినస్ నుండి పూణే, ముంబై, బెంగళూరు, న్యూ ఢిల్లీకి ఎక్స్‌ప్రెస్ సర్వీసులతో కొల్హాపూర్‌ను కలుపుతుంది. రోజువారీ షటిల్ సర్వీస్ కొల్హాపూర్‌ని సెంట్రల్ రైల్వే మెయిన్ లైన్‌లోని మిరాజ్ ప్రధాన రైలు హబ్‌తో కలుపుతుంది. మిరాజ్ నుండి కొల్హాపూర్ మీదుగా వైభవ్వాడి వరకు కొత్త రైల్వే మార్గం నిర్ధారించబడింది. ఇది కొల్హాపూర్‌ను పశ్చిమ తీర ప్రాంతానికి కలుపుతుంది.
రోడ్లు
కొల్హాపూర్ జాతీయ రహదారి 4, జాతీయ రహదారి 204 లపై ఉంది. నగరంలో మూడు రాష్ట్ర రవాణా బస్ స్టాండ్‌లు ఉన్నాయి: సెంట్రల్ బస్ స్టాండ్, రంకాలా బస్ స్టాండ్, శంభాజీనగర్ బస్ స్టాండ్. కొల్హాపూర్ మున్సిపల్ ట్రాన్స్‌పోర్ట్ (KMT) స్థానిక బస్సు సేవలను అందిస్తుంది. సిబిఎస్ పశ్చిమ మహారాష్ట్రలో అత్యంత రద్దీగా ఉండే బస్టాండు. ఇక్కడి నుండీ రోజుకు 50,000 కంటే ఎక్కువ మంది ప్రయాణిస్తారు. thumb|NH 4, (ప్రస్తుతం NH 48) నగరానికి సమీపంలో ఉంది
విమానాశ్రయం
కొల్హాపూర్ దేశీయ విమానాశ్రయం, దీనిని ఛత్రపతి రాజారామ్ మహారాజ్ విమానాశ్రయం అని కూడా పిలుస్తారు, ఇది 9 కి.మీ. దూరంలో ఉజలైవాడి వద్ద ఉంది. కొల్హాపూర్ నుండి హైదరాబాద్, బెంగళూరులకు అలయన్స్ ఎయిర్ ద్వారా రోజువారీ విమానాలు ఉన్నాయి. ఇండిగో హైదరాబాద్ విమానాశ్రయం, తిరుపతి విమానాశ్రయం నుండి రోజువారీ విమానాలను అలాగే అహ్మదాబాద్ విమానాశ్రయానికి వారానికి మూడు సార్లు విమానాలను నడుపుతోంది. ట్రూజెట్, ముంబై విమానాశ్రయం, జల్గావ్ విమానాశ్రయానికి విమానాలను నడుపుతోంది.
మూలాలు
వర్గం:Articles with short description వర్గం:Short description is different from Wikidata వర్గం:All articles containing potentially dated statements వర్గం:Articles with hAudio microformats వర్గం:Coordinates on Wikidata వర్గం:మహారాష్ట్ర నగరాలు పట్టణాలు వర్గం:మహారాష్ట్ర జిల్లాల ముఖ్యపట్టణాలు
రామన్ స్పెక్ట్రోస్కోపీ
ఉపోద్ఘాతం
రామన్ వర్ణమాలాదర్శనం (Raman spectroscopy) (సి. వి రామన్‌ గౌరవార్థం పెట్టినపేరు, ) అనేది ఒక వ్యవస్థలోని కంపనాలు, భ్రమణాలు, స్వల్ప-పౌనఃపున్య స్థితులను అధ్యయనం చేయడానికి ఉపయోగించే పద్ధతి. . రసాయనాల అంతర్గత అణు నిర్మాణశిల్పం అర్థం చేసుకోడానికి ఈ పద్ధతి రసాయన శాస్త్రంలో బాగా ఉపయోగపడుతోంది. రామన్ వర్ణమాలాదర్శనం మూల సూత్రం రామన్ పరిక్షేపం మీద ఆధారపడుతుంది. ఈ పద్ధతిలో దృగ్గోచర (సాధారణంగా అగపడే) కాంతిని కాని, పరారుణ లేదా అతినీలలోహిత స్థితికి సమీపంగా ఉండే ఏకవర్ణపు లేసర్  కాంతిని కాని వాడతారు. ఈ లేసర్ నుండి వెలువడే కాంతి పుంజంలోని తేజాణువులు (ఫోటానులు) పదార్థంలోని బణు కంపనాలతో, అనగా కంపాణువులతో (ఫోనానులతో), సంకర్షణ పొందుతాయి. ఈ సంకర్షణ ఫలితంగా ఆ తేజాణువుల తరచుదనం మారుతుంది. ఈ మార్పుకీ ఆ పదార్థంలోని అణువుల విన్యాసానికీ మధ్య అవినాభావ సంబంధం ఉండబట్టి ఆ మార్పుని కొలిచి ఆ అణువుల అమరికని గణన చెయ్యవచ్చు.
అయత్నం (spontaneous) గా జరిగే   రామన్ పరిక్షేపం  సాధారణంగా చాలా బలహీనంగా ఉండడమే రామన్ వర్ణమాలాదర్శనం లోని పెద్ద లోపం. ఎంతో బలంగా ఉండే రేలీ పరిక్షేపం నేపథ్యంలో బలహీనంగా ఉన్న రామన్ పరిక్షేప కాంతిని వేరు చేసి చూడడం కష్టం. చారిత్రకంగా, రామన్ వర్ణమాలాదర్శనులు లేసర్ కాంతిని గలనం చెయ్యడానికి ప్రతికృత జాలకాలు (holographic gratings) తోపాటు బహుళ విక్షేపణ దశలను (multiple dispersion stages) ఉపయోగించేవారు. గతంలో, రామన్ పరిక్షేప వ్యవస్థల కోసం దృశ్యగుణకారులని (photomultiplier) డిటెక్టర్లుగా ఎంచుకునేవారు, ఇవి సేకరించడానికి చాలాకాలం పట్టేది. అయితే, ఆధునిక పరికరాలు లేసర్ తిరస్కరణ గలనం (laser rejection filter) కోసం ప్రత్యేకమైన యంత్రాంగాన్ని ఉపయోగిస్తున్నారు.
ఇటీవలి కాలంలో రామన్ వర్ణమాలాదర్శన పద్ధతులలో ఎన్నో కొత్త పుంతలు తొక్కుతున్నారు: వంటి పలు ఆధునిక రీతులు ఉన్నాయి.
సైద్ధాంతిక ప్రాతిపదిక
కాంతికిరణం ఒక బణువును ఢీకొట్టి ఆ బణువు యొక్క విద్యుత్‌వాతావరణంతో పరస్పర సంకర్షణకి దిగినప్పుడు రామన్ ఎఫెక్ట్ సంభవిస్తుంది. అయత్న రామన్ ఎఫెక్ట్ లో, బణువును మూలాధార స్థితి (ground state) నుండి ఉద్విగ్న స్థితి (excited state) కి తేజాణువు ఉత్తేజపరుస్తుంది. ఈ ఉద్విగ్నత కారణంగా బణువు ఒక మిధ్యా స్థితి (virtual state) లో కొద్ది కాలం ఉన్న పిమ్మట తేజాణువు చేత ప్రేరేపింపబడ్డ అస్థితిస్థాపక పరిక్షేపం జరుగుతుంది. అస్థితిస్థాపక పరిక్షేపం చెందిన తేజాణువు పతనమైన తేజాణువు కంటె ఉన్నతమైన స్థితిలోకి ఎగబాకవచ్చు లేదా నిమ్నమైన స్థితిలోకి దిగజారిపోవచ్చు లేదా అదే స్థితిలో (అనగా, రేలీ పరిక్షేపం జరగడం వల్ల) ఉండవచ్చు. తేజాణువుతో సంకర్షణ జరిగిన తరువాత బణువు వేరొక భ్రమణ (rortational) లేదా ప్రకంపిత (vibrational)  స్థితిలోకి  వెళుతుంది. ఈ స్థితి మార్పు వల్ల వ్యవస్థ యొక్క శక్తిలో మార్పు కలుగుతుంది. పూర్వ స్థితి కి ఉత్తర స్థితికి మధ్య ఉన్న వ్యత్యాసం వల్ల పరిక్షేపం చెందిన తేజాణువు యొక్క తరచుదనం కీ పతనమైన తేజాణువు యొక్క తరచుదనం కీ మధ్య వ్యత్యాసం కనిపిస్తుంది. పరిక్షేపం చెందిన తేజాణువు యొక్క తరచుదనం రామన్ గీత గానూ, పతనమైన తేజాణువు యొక్క తరచుదనం రేలీ గీత గానూ మనకి వర్ణపటంలో కనిపిస్తాయి.
ఒక బణువుని రెండు అణువుల జంటగా ఊహించుకుంటే, వాటి మధ్య భ్రమకంపిత (భ్రమణ + కంపిత) (rovibranic) స్థితి ఉంటుందని ఊహించుకోవచ్చు. భ్రమకంపనానికి ఉపమానంగా రెండు బంతులని ఒక రబ్బరు తాడుతో కట్టి వాటిని గిరగిర తిప్పితే ఆ రెండు బంతుల మధ్య భ్రమణం (తిప్పడం వల్ల), కంపనం (రబ్బరు తాడు వల్ల) కలిసిన భ్రమకంపనం ఉంటుంది. ఒక బణువు ఒక సరికొత్త భ్రమకంపిత స్థితి లోనికి వెళ్లిన తరువాత దాని పూర్వ స్థితిలో ఉన్న మొత్తం శక్తి మారకుండా స్థిరంగా ఉండాలంటే పరిక్షేపం చెందిన తేజాణువు సరికొత్త శక్తి విలువని, తరచుదనాన్ని సంతరించుకుంటుంది. కొత్త, పాతల శక్తి విలువల వ్యత్యాసం ఆ బణువు యొక్క పూర్వ, పర భ్రమకంపిత స్థితుల వ్యత్యాసంతో సరితూగుతుంది. తొలి స్థితి కంటె మలి స్థితి తక్కువ శక్తిమంతమైనది అయితే పరిక్షేపం చెందిన తేజాణువు తక్కువ స్థితికి (తక్కువ తరచుదనానికి) నెట్టబడుతుంది. ఈ మార్పును స్టోక్స్ విస్థాపనం (Stokes shift) అంటారు. అంతిమ ప్రకంపన స్థితి ప్రారంభ స్థితికంటే తక్కువగా ఉన్నట్లయితే, అప్పుడు ఉద్గారిత తేజాణువు అధిక తరచుదనపు స్థితికి మార్చబడుతుంది, దీన్ని యాంటీ స్టోక్స్ విస్థాపనం (anti-Stokes shift) గా గుర్తించారు.
చరిత్ర
కాంతి స్థితిస్థాపక రహిత పరిక్షేపం గురించి అడాల్ఫ్ స్మెకల్ 1923లోనే ఊహించినప్పటికీ, 1928 నాటికి గాని అది ఆచరణాత్మకంగా పరిశీలించబడలేదు. రామన్ ఎఫెక్ట్‌కు దాని ఆవిష్కర్తలలో ఒకరైన భారతీయ శాస్త్రజ్ఞుడు సర్ సి.వి. రామన్ పేరు పెట్టబడింది. సి.వి. రామన్ (1928, కె. ఎస్ కృష్ణన్‌తో కలిసి) సూర్య కాంతి ఉపయోగించి ఈ  ప్రభావాన్ని ఆవిష్కరించేరు. దరిదాపు అదే సమయంలో గ్రిగొరీ లాండ్స్‌బెర్గ్,  లియొనిడ్ మండెల్‌స్టామ్‌ లు ఈ ప్రభావాన్ని పరిశీలించిన దాఖలాలు ఉన్నాయి. . సూర్యకాంతిని ఉపయోగించి ఏకవర్ణ కాంతిని సృష్టించడానికి చవక రకం ఫోటోగ్రాఫిక్‌ ఫిల్టర్‌ను, ఏకవర్ణ కాంతిని అడ్డుకోవడానికి క్రాస్డ్ ఫిల్టర్‌ను వాడి ఈ ఆవిష్కరణను సాధించినందుకు రామన్ 1930లో భౌతికశాస్త్రంలో నోబెల్ బహుమతిని గెలుచుకున్నారు.
రామన్ ఎఫెక్ట్ వెనక ఉన్న సిద్ధాంత సౌధాన్ని నిర్మించిన ఘనత చెకోస్లోవేకియా భౌతిక శాస్త్రవేత్త జార్జ్ ప్లేజెక్ కి దక్కింది.
మొదట్లో రామన్ వర్ణమాలాదర్శనం వాడుక బాగా పుంజుకోలేదు. దీనికి కారణం ఈ పద్ధతికి సున్నితత్త్వం తక్కువగా ఉండడమే! కనుక దీనిని వాడడం అంటే భగీరథ ప్రయత్నం చెయ్యడమే. పరిశీలించవలసిన మచ్చుని ఒక పొడిగాటి గాజు గొట్టంలో పెట్టాలి. అప్పుడు ఆ గొట్టం నిడివి మార్గంలో బలమైన ఏకవర్ణ కాంతి వాసాన్ని పంపాలి. సున్నితత్వాన్ని పెంచడానికి మచ్చులో పదార్థం ఎక్కువగా గాఢతతో ఉండాలి. ఈ గొంతెమ్మ కోర్కెలన్నిటినీ తీర్చడం కష్టం కనుక ఈ పద్ధతి వాడుకలోకి రాలేదు. కాని 1960 దశకంలో లేసర్లు వాడుకలోకి వచ్చేక రామన్ వర్ణమాలాదర్శనం వాడుక బాగా పుంజుకుంది.
అనువర్తనాలు
రసాయనిక బంధాలని అధ్యయనం చెయ్యడానికి, బణువులని ఆనవాలు పట్టడానికి రామన్ వర్ణమాలాదర్శనాన్ని సాధారణంగా రసాయనశాస్త్రంలో ఉపయోగిస్తారు. ఒక బణువులో ఉండే రసాయన బంధాల అమరికకీ (వాటి విన్యాసంలో ఉన్న సౌష్టవానికి), వాటి ప్రకంపనలకీ మధ్య ఉన్న అవినాభావ సంబంధం వల్ల) రామన్ వర్ణమాల ఒక బణువు యొక్క పాదముద్రలా (లేదా వేలిముద్రలా) పనిచేస్తుంది.
రామన్ గ్యాస్ ఎనలైజర్లు అనేక వాస్తవిక అనువర్తనలను కలిగి ఉన్నాయి. ఉదాహరణకు, వీటిని శస్త్రచికిత్సా కాలంలో అనస్థిటిక్, రెస్పిరేటరీ గ్యాస్ మిశ్రమాల వాస్తవ సమయాన్ని పర్యవేక్షించడం కోసం మెడిసిన్‌లో ఉపయోగిస్తారు.
ఘన స్థితి భౌతికశాస్త్రంలో, యాదృచ్ఛిక రామన్ స్పెక్ట్రోస్కోపీని పదార్ధాలను గుణీకరించడంలో, వాతావరణాన్ని కొలవడంలో, నమూనా యొక్క స్ఫటిక విన్యాసాన్ని కనుగొనడం వంటి పలు ఇతర అంశాలలో ఉపయోగిస్తారు. విడి అణువులలో వలే, నిర్దిష్ట ఘన పదార్థం శక్తి పరిమాణం రీతిని కలిగి ఉంటుంది, ఇది దానిని అనుభవపూర్వకంగా గుర్తించడంలో సహాయపడుతుంది. పైగా, రామన్ స్పెక్ట్రోస్కోపీ ప్లాస్మాలు, మాగ్నాన్‌లు, సూపర్‌కండక్టింగ్ గ్యాప్ ప్రేరణలు వంటి స్వల్ప పౌనఃపున్య ప్రేరణలను పరిశీలించడానికి కూడా ఉపయోగించబడుతుంది. యాదృచ్ఛిక రామన్ సంకేతం స్టోక్స్ (కిందికి మార్చబడినవి) తీవ్రతను, యాంటీ స్టోక్స్ (పైకి మార్చబడినవి) తీవ్రత మధ్య నిష్పత్తిలో నిర్దిష్ట ఫోనన్ రీతిలోని జనాభా సమాచారాన్ని ఇస్తుంది.
అనిసోట్రోపిక్ స్పటిక ద్వారా రామన్ పరిక్షేపం స్పటిక విన్యాసంపై సమాచారాన్ని ఇస్తుంది. స్పటిక స్వరూపం (ప్రత్యేకించి చెప్పాలంటే దాని పాయింట్ గ్రూప్) తెలిసి ఉన్నట్లయితే, లేజర్ కాంతి స్పటిక, ద్రువణతకు అనుగుణమైన రామన్ పరిక్షేప కాంతి ధ్రువణత స్పటిక విన్యాసాన్ని కనుగొనడంలో ఉపయోగించబడుతుంది.
అరేమిడ్, కార్బన్ వంటి రామన్ యాక్టివ్ ఫైబర్లు, అనువర్తిత ఒత్తిడితో కూడిన రామన్ పౌనఃపున్యంలో మార్పును ప్రదర్శించే ప్రకంపంనల రీతులను కలిగి ఉంటాయి. పోలీప్రొపైలన్ ఫైబర్లు కూడా అదేవిధమైన మార్పులను ప్రదర్శిస్తాయి. రేడియల్ బ్రీతింగ్ మోడ్ కార్బన్, నానోట్యూబ్‌ల డయామీటర్‌ను మదింపు చేయడానికి సాధారణంగా ఉపయోగించే టెక్నిక్. నానో టెక్నాలజీలో, స్వరూపాల సమ్మేళనాన్ని సరిగా అర్థం చేసుకోవడానికి, నానోవైర్లను విశ్లేషించడానికి రామన్ మైక్రోస్కోప్ ఉపయోగించబడుతుంది.
నకిలీ మందుల అంతర్గత ప్యాకేజీని తెరువకుండానే వాటి ఉనికిని కనుగొనడానికి, జీవకణాలను బయటినుంచే పర్యవేక్షించడానికి, సాంప్రదాయిక రామన్ కంటే ఉపరితల పొరలకు తక్కువ సెన్సిటివ్‌గా ఉండే స్పేషియల్లీ-ఆఫ్‌సెట్ రామన్ స్పెక్ట్రోస్కోపీ (SORS) ని ఉపయోగించవచ్చు. రామన్ స్పెక్ట్రోస్కోపీని బుక్ ఆఫ్ కెల్స్ వంటి చారిత్రక డాక్యుమెంట్ల రసాయన సమ్మేళనాన్ని పరిశోధించడానికి, ఆ డాక్యుమెంట్లు రూపొందించబడిన కాలపు సామాజిక, ఆర్థిక పరిస్థితులకు సంబంధించిన జ్ఞానాన్ని అందించడానికి ఉపయోగించవచ్చు. అటువంటి పదార్ధాల పరిరక్షణ లేదా ఆదాను నిర్దేశించడంలో బయటినుంచే పర్యవేక్షణను ప్రతిపాదించడంలో రామన్ స్టెక్ట్రోస్కోపీ ప్రత్యేకించి ఉపయోగకారిగా ఉంటుంది.
విమాన భద్రత కోసం పేలుడు పదార్ధాలను కనుగొనడానికి సాధనంగా కూడా రామన్ స్పెక్ట్రోస్కోపీని పరిశీలించారు.
మైక్రో‌స్పెక్ట్రోస్కోపీ
రామన్ స్పెక్ట్రోస్కోపీ మైక్రోస్కోపిక్ విశ్లేషణలో పలు ప్రయోజనాలను ప్రతిపాదించింది. ఇది పరిక్షేప టెక్నిక్ అయినందున, నమూనాలను ఫిక్స్ చేయడం లేదా విభజించవలసిన అవసరం లేదు. రామన్ స్పెక్ట్రాను చాలా తక్కువ పరిమాణంలో సేకరించవచ్చు (వ్యాసంలో < 1 µm) ; ఆ పరిమాణంలో సమర్పించిన విభాగాల గుర్తింపును ఈ స్పెక్ట్రా అనుమతిస్తుంది. రామన్ స్పెక్ట్రల్ విశ్లేషణతో నీరు సాధారణంగా జోక్యం చేసుకోదు. అందుచేత, రామన్ స్పెక్ట్రోస్కోపీ ఖనిజాలు, పాలిమర్స్, సెరామిక్స్ వంటి పదార్ధాలు, కణాలు, ప్రొటీన్‌లు వంటి వాటి మైక్రోస్కోపిక్ పరిశీలనకు అనుకూలమైనది. రామన్ సూక్ష్మదర్శిని ప్రామాణిక దృశా సూక్ష్మదర్శినితో ప్రారంభమై, ప్రేరణ లేజర్‌‍ను, మోనోక్రోమోటార్, సున్నిత డిటెక్టర్ (ఛార్జ్-కపుల్డ్ డివైస్ (CCD), లేదా ఫోటోమల్టిప్లైయర్ ట్యూబ్ (PMT) వంటివి) ను చేర్చుతుంది. FT-రామన్ కూడా సూక్ష్మదర్శినిలతో ఉపయోగించబడతాయి.
ప్రత్యక్ష ఇమేజింగ్‌లో మొత్తం క్షేత్ర దర్శనం ఒక చిన్న తరంగసంఖ్య (రామన్ షిఫ్టులు) ల పరిధిలో పరిక్షేపం కోసం పరీక్షించబడుతుంది. ఉదాహరణకు, కొలెస్ట్రాల్‌కు ప్రత్యేక లక్షణంగా ఉన్న తరంగసంఖ్య, కణ సంస్కృతిలో కొలెస్ట్రాల్ పంపిణీ నమోదుకు ఉపయోగించబడుతుంది.
రామన్ మైక్రోస్కోపీ, ప్రత్యేకించి కాన్‌ఫోకల్ మైక్రోస్కోపిక్‌లు, అత్యధిక స్పేషియల్ రిజొల్యూషన్‌ని కలిగి ఉంటాయి. ఉదాహరణకు, పార్శ్వ, చిక్కటి రిజొల్యూషన్‌లు వరుసగా 250 nm, 1.7 µm గా ఉంటాయి, ఇవి 100 µm వ్యాసంతో హీలియం-నియోన్ లేజర్ నుండి 632.8 nm తో కూడిన కాన్‌ఫోకల్ రామన్ మైక్రోమీటర్‌ను ఉపయోగిస్తాయి. మైక్రోస్కోపుల వస్తుగత కటకాలు వ్యాసంలో పలు మైక్రోమీటర్ల వరకు లేజర్ కాంతిని ప్రసరిస్తున్నందున, రూపొందే ఫోటాన్ చలనం సాంప్రదాయిక రామన్ వ్యవస్థలలో సాధించినదాని కంటే ఎక్కువగా ఉంటుంది. ఇది పొడిగించబడిన ఫ్లోరొసెన్స్ శమన ప్రయోజనాన్ని కలిగి ఉంటుంది. అయితే, అత్యధిక ఫోటాన్ చలనం సాధారణ క్షీణతకు కూడా దారితీస్తుంది, ఈ కారణంగా ఈ ప్రక్రియను ఉపశమింప చేయడం కోసం కొన్ని వ్యవస్థలకు ఉష్ణపదార్థంలో నిర్వహించిన పదార్థం అవసరమవుతుంది.
రామన్ మైక్రోస్పెక్ట్రోస్కోపీని ఉపయోగించడం ద్వారా, రామన్ స్పెక్ట్రా మైక్రోస్కోపిక్ రీజియన్ల నమూనాలు పరిష్కరించిన సజీవ సమయం, ప్రదేశం కొలువబడతాయి. ఫలితంగా, నీటి ఫ్లోరెసెన్స్ మీడియా, బఫర్‌లు తొలగించబడతాయి. తత్ఫలితంగా సజీవ సమయం, ప్రదేశంలో పరిష్కరించిన రామన్ స్పెక్ట్రోస్కోపీ ప్రొటీన్లు, కణాలు మరియుఆర్గాన్‌లను పరిశీలించడానికి అనుకూలంగా ఉంటుంది.
జీవ, వైద్య పదార్ధాల కోసం రామన్ మైక్రోస్కోపీ సాధారణంగా పరారుణ-సమీప (NIR) లేజర్లను ఉపయోగిస్తుంది. (ప్రత్యేకించి 785 nm డయోడ్లు, 1064 nm Nd:YAGలు సాధారణం) అత్యధిక శక్తి తరంగదైర్ఘ్యతలను అనువర్తించడం ద్వారా ఇది నమూనాను నష్టపరిచే ప్రమాదాన్ని తగ్గిస్తుంది. అయితే, NIR రామన్ గాఢత రామన్ పరిక్షేప తీవ్రతపై తక్కువగా (ω4{/0కు లోబడి} ఆధారపడి ఉంటుంది, చాలా డిటెక్టర్లకు దీర్ఘకాలిక సేకరణ సమయాలు అవసరం. ఇటీవల, మరిన్ని నిశిత డిటెక్టర్లు అందుబాటులోకి రావడంతో సాధారణ ఉపయోగానికి ఈ టెక్నిక్ మరింతగా అనుకూలిస్తోంది. రాళ్లు, సెరామిక్స్, పాలిమర్స్ వంటి నిరింద్రియ నమూనాలతో కూడిన రామన్ మైక్రోస్కోపీ విస్తృత స్థాయి ప్రేరణ తరంగదైర్ఘ్యతలను ఉపయోగించగలుగుతుంది.
ధృవణ విశ్లేషణ
ఈ విశ్లేషణ నుండి వచ్చిన స్పెక్ట్రల్ సమాచారం అణువు విన్యాసం, ప్రకంపన సమరూపతల స్వభావాన్ని అందిస్తుంది. సారాంశంలో, ఇది అణు ఆకృతికి సంబంధించిన విలువైన సమాచారాన్ని పొందడానికి వినియోగదారుకు అనుమతిస్తుంది, ఉదాహరణకు, సింథటిక్ కెమిస్ట్రీ లేదా పోలీమార్ఫ్ విశ్లేషణ. ఇది తరచుగా స్ఫటిక జాలకాలు, ద్రవ స్ఫటికాలు లేదా పోలీమర్ నమూనాలలోని మాక్రోమోలిక్యులార్ విన్యాసాన్ని అర్థం చేసుకోవడంలో ఉపయోగించబడుతుంది.
వైవిధ్యాలు
రామన్ స్పెక్ట్రోస్కోపీకి పలు విభిన్నరూపాలు అభివృద్ధి చేయబడ్డాయి. ప్రాదేశిక రిజొల్యూషన్‌ (రామన్ మైక్రోస్కోపీ) ని మెరుగుపర్చడం కోసం, గ్రాహకత్వాన్ని (ఉదా. ఉపరితలం పొడిగించబడిన రామన్) పొడిగించడం, లేదా అతి నిర్దిష్టమైన సమాచారాన్ని (రామన్ ప్రతిధ్వని) పొందడమే దీని సాధారణ ప్రయోజనం.
బాహ్య లింక్‌లు
వర్గం:భౌతిక శాస్త్రం
తెనాలిలో క్విట్ ఇండియా ఉద్యమం
1942లో భారత జతీయ కాంగ్రెస్ పిలుపు మేరకు క్విట్ ఇండియా ఉద్యమం దేశవ్యాప్తంగా మొదలైంది. దీనిలో భాగంగా 1942 ఆగస్టు 12 న ప్రముఖ స్వాతంత్ర యోధుడు కల్లూరి చంద్రమౌళి నాయకత్వంలో తెనాలి పట్టణంలో ఉద్యమం జరిగింది. ఆనాటి అందోళనలో జరిగిన పోలీసు కాల్పులలో ఏడుగురు ఉద్యమకారులు అసువులు బాసారు. అమర వీరుల స్మృతి చిహ్నంగా 1959లో తెనాలిలో స్మారక కట్టడాన్ని నిర్మించి, ఆ స్థలానికి  'రణ రంగ చౌక్' అని పేరుపెట్టారు.
క్విట్ ఇండియా ఉద్యమం
1942 ఆగస్టు 8 న, బొంబాయిలో గోవాలియా ట్యాంక్ మైదానంలో చేసిన క్విట్ ఇండియా ప్రసంగంలో చావో-బ్రతుకో తేల్చుకోవాల్సిందిగా గాంధీ పిలుపునిచ్చాడు. కాంగ్రెసును నిషేధించటంతో పాటు గాంధీ ఉపన్యాసం తరువాత 24 గంటల లోపే దాదాపు అగ్రశ్రేణి కాంగ్రెస్ నాయకులందరినీ ప్రభుత్వం నిర్బంధించింది. దేశ వ్యాప్తంగా పెద్దయెత్తున ప్రదర్శనలు అందోళనలు జరిగాయి. కార్మికులు పెద్దయెత్తున సమ్మె చేసారు. ఉద్యమంలో పెద్దయెత్తున హింస చోటుచేసుకుంది.
1942 ఆగస్టు 9 నుండి 1942 సెప్టెంబరు 21 వరకు, క్విట్ ఇండియా ఉద్యమంలో 550 పోస్టాఫీసులు, 250 రైల్వే స్టేషన్లపై దాడి చేసారు. అనేక రైలు మార్గాలను దెబ్బతీసారు. 70 పోలీస్ స్టేషన్లను ధ్వంసం చేసారు. 85 ఇతర ప్రభుత్వ భవనాలను తగలబెట్టడమో, ధ్వంసం చెయ్యడమో చేసారు. టెలిగ్రాఫ్ వైర్లు కత్తిరించిన సందర్భాలు సుమారు 2,500 ఉన్నాయి. దేశ వ్యాప్తంగా 68 ప్రదేశాలలో పోలీసుల కాల్పులు జరగగా ఆంధ్రలో 21 చోట్ల జరిగాయి. ఈ కాల్పులలో దేశ వ్యాప్తంగా 297 మంది ప్రాణాలు కోల్పోగా ఆంధ్రలో 39 మంది మరణించారు. తెనాలిలో ఏడుగురు ఉద్యమకారులు మరణించారు. ఈ ఆందోళనలలో తెనాలిలో జరిగిన స్వాతంత్ర్య పోరాటం దేశ వ్యాప్తంగా ప్రాచుర్యం పొందింది.
తెనాలి ఉద్యమం
బొంబాయిలో గోవాలియా ట్యాంక్ మైదానంలో చేసిన క్విట్ ఇండియా తీర్మానంలో పాల్గోన్న కల్లూరి చంద్రమౌళి తిరిగి తెనాలికి వచ్చాడు. ఆనాడు జిల్లా కాంగ్రెస్ కార్యాలయం తెనాలిలో చంద్రమౌళి నిర్వహణలో ఉండేది. చంద్రమౌళి నాయకత్వంలో సమావేశమై స్థానిక నాయకులు ఆగస్టు 12న తెనాలి బందుకు పిలుపునిచ్చారు.
1942 ఆగస్టు 12 న పట్టణంలో క్విట్ ఇండియా ఊరేగింపు కల్లూరి చంద్రమౌళి నాయకత్వంలో వందలాది కార్యకర్తలతో శాంతి యుతంగా మొదలైంది. తెరిచి ఉన్న దుకాణాలను మూసివేయిస్తూ పట్టణ వీధుల వెంట కొనసాగింది. బందుకు సహకరించని కొంతమంది వల్ల ఉద్యమంలో పాల్గొన్న యువకులలో అవేశం ఉప్పొంగింది. శాంతియుత అందోళన అదుపు తప్పి ఉద్రిక్తంగా మారి హింసాత్మక రూపు ధరించింది. తెనాలి రైల్వే స్టేషన్ చేరుకున్న ఊద్యమకారులు రైలు పట్టాలు పీకి వేసారు, సేషన్ మాష్టర్ గదికి, రికార్డులకూ నిప్పు పెట్టారు. నాయకుల మాట వినే స్థితిలో ఉద్యమకారులు లేరు. అప్పుడే మద్రాసు నుండి వచ్చిన పూరి ఎక్స్‌ప్రెస్ రైలు బండికి నిప్పు పెట్టారు. అనుకోకుండా జరిగిన ఈ ఆందోళనను నిలువరించే పోలీసు బలగం తెనాలిలో లేదు. కలెక్టర్ అచ్చుత మీనన్ ఇతర ప్రదేశాల నుండి పోలీసు బలగాలను మూడు గంటలకు తెనాలి రప్పించాడు.
తెనాలి రైల్వై స్టేషన్ పూర్తిగా తగలపెట్టిన ఆందోళనకారులు తమ తదుపరి లక్ష్యంగా తాలుకా ఆఫీస్ ని ముట్టడించటానికి వస్తున్న వేళ ఇరు వర్గాలు వంతెన వద్ద ఎదురు పడ్డాయి. పోలీసుల హెచ్చరికలను ధిక్కరించి వందేమాతరం అంటూ ముందుకు దూసుకొస్తున్న ఉద్యమకారులపై  పోలీసులు 21 రౌండ్ల కాల్పులు జరిపారు. ఆ కాల్పులలో ఏడుగురు ఉద్యమకారులు అసువులు బాసారు. ఎందరో ఉద్యమకారులు గాయపడ్డారు. thumb|ఆనాటి ఉద్యమ సారథి [[కల్లూరి చంద్రమౌళి]]
ఉద్యమ వీరులు
ఈ ఉద్యమానికి నాయకత్వం వహించినందులకు కల్లూరి చంద్రమౌళితో పాటు అనేక మంది ఉద్యమ కారులను అరెస్టు చేసారు. అరెస్టైన వారిలో శరణు రామస్వామి చౌదరి, మోటుపల్లి బాబురావు, షేక్ ఇస్మాయిల్, చింతమనేని భావయ్య చౌదరి, రావి సత్యనారాయణ, వెలువోలు సీతారామయ్య ఉన్నారు. అవుతు సుబ్బారెడ్డి, పుతుంబాక శ్రీరాములు, యలమంచిలి వెంకటప్పయ్య మొదలగువారు ముందు వరసలో ఉండి ఉద్యమాన్ని నడిపారు.
ప్రతేక న్యాయ స్థానాన్ని పెట్టి వీరందరిని విచారించారు. వీరికి రెండు సంవత్సరాలు జైలు శిక్ష వేసి రాయవెల్లూరు జైలుకు పంపారు. విధ్వంసం చేసినందులకు 2 లక్షల రూపాయల జరిమానా విధించారు. విచారణ సమయంలో ఆంగ్లేయుల పాలనకు వ్యతిరేకంగా నినాదాలు చేయడంతో గుత్తికొండ రామబ్రహ్మంతో పాటు మహిళా ఉద్యమకారులైన కల్లూరి తులశమ్మ, తుమ్మల దుర్గాంబ, కొడాలి కమలమ్మ, చిట్టూరి అన్నపూర్ణమ్మ, కంచర్ల మాణిక్యం, బోళ్ళ సీతారావమ్మలను 16 నెలలు రాయవెల్లూరు మహిళా సెంట్రల్ జైల్లో నిర్బంధించారు.
అమర వీరులు
తెనాలి క్విట్ ఇండియా ఉద్యమం లో పోలీసుల కాల్పులలో ప్రాణాలు అర్పించిన ఏడుగురు ఉద్యమకారులు
అమరవీరుల స్మారక చిహ్నం
క్విట్ ఇండియా అమర వీరుల స్మృతి చిహ్నంగా నిర్మించిన ఈ స్మారక కట్టడం, ఏడుగురు అమరవీరులకు గుర్తుగా ఏడు స్తంభాలతో ఉంటుంది. మద్యభాగంలో భారత మాత వడిలో అసువులు బాసిన అమరవీరుని విగ్రహం ఉంటుంది.
1959 డిసెంబరు 20న తెనాలిలో ఆనాటి శాసన సభ్యుడు ఆలపాటి వెంకట్రామయ్య స్మారక స్థూపాన్ని నిర్మించి ఆ స్థలానికి  'రణ రంగ చౌక్' అని నామకరణం చేసాడు. దీనిని ఆనాటి కాంగ్రెస్ పార్టీ అద్యక్షుడు కె, కామరాజ్ నాడార్, ముఖ్యమంత్రి నీలం సంజీవ రెడ్డి ల సమక్షంలో అవిష్కరించారు.
ఆధునికీకరణ
జాతీయ భావానికి, తెనాలి ప్రజల దేశ భక్తికి, పోరాట పటిమకు చిహ్నం అయిన ఈ అమరవీరుల స్థూపాన్ని శాసన సభ్యుడు ఆలపాటి రాజేంద్ర ప్రసాద్ మరలా సుందరంగా తీర్చిదిద్ది పట్టణానికి వన్నెతెచ్చాడు. 2015 ఆగస్టు 12 న ఆనాటి ఆంధ్ర ప్రదేశ్ స్పీకర్ కోడెల శివ ప్రసాద రావు సమక్షంలో క్విట్ ఇండియా వేడుకలు చేసారు. ప్రతి సంవత్సరం ఆగస్టు 12 న ఇక్కడ అమరవీరులను స్మరిస్తూ అధికార కార్యక్రమం జరుగుతుంది.
భారతీయ తపాలా శాఖ, 2007 నవంబరు 1 న స్వతంత్ర పోరాట యోధుల స్మారక స్థూపం 'రణరంగ చౌక్' పై ఒక ప్రత్యేక పోస్టల్ కవరును విశాఖపట్నంలో జరిగిన ఆంధ్ర ప్రదేశ్ తపాలా బిళ్ళల ప్రదర్శనలో (APPEX -2007) విడుదల చేసింది.
మూలాలు
వర్గం:ఆంధ్రప్రదేశ్‌లో స్వాతంత్ర్యోద్యమం వర్గం:క్విట్ ఇండియా ఉద్యమం
హిందు ఇతర మత బేధాలు
హిందూ మతము, ఇస్లాం, క్రైస్తవ మతము అనే మూడు మతాల మధ్యనున్న కొన్ని ప్రధాన భేదాలు ఇక్కడ ఇవ్వబడ్డాయి.
బయటి లింకులు
వర్గం:హిందూ మతము
మన్నవ బాలయ్య
జీవిత విషయాలు
గుంటూరు జిల్లా వైకుంఠపురం (అమరావతి) శివారు గ్రామం చావపాడు లో గురవయ్య, అన్నపూర్ణమ్మ దంపతులకు ఏప్రిల్ 9, 1930లో జన్మించాడు. బాలయ్య మెకానికల్ ఇంజినీరింగులో బి.ఇ 1952లో పూర్తి చేశాడు. 1957 వరకు మద్రాసు, కాకినాడ పాలిటెక్నిక్‌ కళాశాలల్లో లెక్చరర్‌గా పనిచేశాడు.
చిత్రరంగం
మద్రాసు గిండీ కళాశాలలో చదువుకునే రోజుల్లో నాటకాల్లో నటించాడు. మిత్రుల ప్రోద్బలముతో చిత్రాల్లో నటించాలనే కోరిక గలిగి తాపీ చాణక్య సహకారముతో చిత్రసీమలో అడుగు పెట్టాడు. 1958లో ఎత్తుకు పై ఎత్తు సినిమాలో నాయక పాత్ర వేశాడు. తరువాత భాగ్యదేవత, కుంకుమరేఖ చిత్రాల్లో నటించాడు. భూకైలాస్ చిత్రంలో ఎన్.టి.రామారావు, అక్కినేని నాగేశ్వరరావులతో శివునిగా నటించే అవకాశం వచ్చింది. అటు తరువాత చెంచులక్ష్మి, పార్వతీకల్యాణం నుండి నేటి వరకు 350 పైగా చిత్రాలలో విభిన్న పాత్రలు పోషించాడు. 1970లో అమృతా ఫిలిమ్స్ అనే నిర్మాణ సంస్థ ప్రారంభించి నేరము-శిక్ష, అన్నదమ్ముల కథ, ఈనాటి బంధం ఏనాటిదో (1977) లాంటి మంచి చిత్రాలు నిర్మించాడు. ఆంధ్ర ప్రదేశ్ ప్రభుత్వము చెల్లెలి కాపురం చిత్రాన్ని ఉత్తమ చిత్రముగా ఎంపిక చేసి బంగారు నంది పురస్కారము బహూకరించింది. స్వీయ దర్శకత్వంలో పోలీస్ అల్లుడు (1994), ఊరికిచ్చిన మాట (1981) నిర్మించాడు. 1991లో మద్రాసు నుండి హైదరాబాదు వచ్చాడు. చిత్రాల్లో, టి.వి. సీరియల్స్ లోనూ నటిస్తున్నాడు. 2000 సంవత్సరములో తీసిన "పల్లెవాసం-పట్నవాసం"కు ప్రభుత్వ ఉత్తమ సీరియల్ అవార్డ్ లభించింది. అంకురం చిత్రంలో నటనకు వంశీ-బర్కిలీ వారి ఉత్తమ క్యారెక్టర్ అవార్డ్ లభించింది. ఈనాటి బంధం ఏనాటిదో సినిమాకు కథ, చిత్రానువాదం, పాటలు అందించాడు.
నటించిన చిత్రాలు
ఇతడు నటించిన సినిమాల పాక్షిక జాబితా
మరణం
92 ఏళ్ల బాలయ్య అనారోగ్యంతో 2022 ఏప్రిల్ 9న హైద‌రాబాదులో క‌న్నుమూశారు. ఇదే రోజు ఆయ‌న పుట్టిన‌రోజు కూడా.
మూలాలు
వర్గం:1930 జననాలు వర్గం:తెలుగు సినిమా నటులు వర్గం:తెలుగు సినిమా నిర్మాతలు వర్గం:గుంటూరు జిల్లా సినిమా నటులు వర్గం:గుంటూరు జిల్లా సినిమా నిర్మాతలు వర్గం:గుంటూరు జిల్లా ఉపాధ్యాయులు వర్గం:సత్యనారాయణ నటించిన చిత్రాలు వర్గం:2022 మరణాలు
పటాన్‌చెరు మండలం
పటాన్‌చెరు మండలం, తెలంగాణ రాష్ట్రంలోని, సంగారెడ్డి జిల్లాకు చెందిన మండలం. పటాన్‌చెరు, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం సంగారెడ్డి రెవిన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  19  రెవెన్యూ గ్రామాలు ఉన్నాయి.నిర్జన గ్రామాలు లేవు.
గణాంకాలు
thumb|2016 పునర్వ్యవస్థీకరణకు ముందు, అవిభక్త మెదక్ జిల్లాలో మండల స్థానం మండల జనాభా: 2011 భారత జనాభా గణాంకాల ప్రకారం మండల జనాభా - మొత్తం 1,59,191 - పురుషులు 81,734 - స్త్రీలు 77,457,అక్షరాస్యత - మొత్తం 64.64% - పురుషులు 	74.26% - స్త్రీలు 54.15%. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 186 చ.కి.మీ. కాగా, జనాభా 113,752. జనాభాలో పురుషులు 58,396 కాగా, స్త్రీల సంఖ్య 55,356. మండలంలో 27,253 గృహాలున్నాయి.
పూర్ణిమ (అయోమయ నివృత్తి)
పూర్ణిమ అనగా పౌర్ణమి.
పూర్ణిమ పేరుతో కొందరు ప్రముఖులు:
విక్రంపురి
విక్రంపురి, తెలంగాణ రాష్ట్రంలోని సికింద్రాబాదు సమీపంలోని తిరుమలగిరి శివారు ప్రాంతం. కరీంనగర్ కు వెళ్ళే రాజీవ్ గాంధీ రహదారికి ఆనుకొని ఉన్న సికింద్రాబాద్ క్లబ్ కు సమీపంలో ఈ విక్రంపురి ఉంది.
సమీప ప్రాంతాలు
ఇక్కడికి సమీపంలో ఆర్ అండ్ డి కాలనీ, శ్రీ రామ్ ఎన్క్లేవ్, సామ్రాట్ కాలనీ, శ్రీపురి కాలనీ, జనకపురి, కార్ఖాన మొదలైన ప్రాంతాలు ఉన్నాయి.
వాణిజ్య ప్రాంతం
విక్రంపురిలో కెఎఫ్‌సి రెస్టారెంటు, హెచ్‌డిఎఫ్‌సి బ్యాంక్యు, ఎస్‌బిఐ బ్యాంకు, ఘనశ్యామ్ సూపర్ మార్కెటు, రత్నదీప్ సూపర్ మార్కెటు ఉన్నాయి. ఇక్కడ ఆర్మీ కంటోన్మెంట్ కూడా ఉంది.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో విక్రంపురి మీదుగా నగరంలోని అఫ్జల్‌గంజ్, జెబిఎస్, కోఠి, ఓల్డ్ అల్వాల్, ఎంబి దర్గా, చార్మినార్, రిసాలా బజార్, మెహదీపట్నం మొదలైన ప్రాంతాలకు బస్సు (బస్సులు నెంబర్లు 82, 77) సౌకర్యం ఉంది. ఇక్కడికి సమీపంలో సికింద్రాబాద్ రైల్వే స్టేషను, జేమ్స్ స్ట్రీట్ రైల్వే స్టేషను ఉన్నాయి.
మూలాలు
వర్గం:హైదరాబాదులోని ప్రాంతాలు
డిమాండ్ రేఖ
రకాలు
డిమాండ్ రేఖ రెండు రకాలు
వైయక్తిక డిమాండ్ రేఖ
ఒక వినియోగదారుడు ఒక వస్తువును ఒక ధర వద్ద ఎంతెంత పరిమాణంలో కొంటాడొ తెల్పే రేఖ వైయక్తిక డిమాండ్ రేఖ (Individual Demand Curve). ఇది ప్రతి వినియోగదారుడికి వేర్వేరుగా ఉంటుంది. దీని ద్వారా వినియోగదారుని స్వాభావాన్ని కూడా తెలుసుకోవచ్చును.
మార్కెట్ డిమాండ్ రేఖ
ఒక వస్తువుకు సంబంధించి అన్ని వినియోగదారుల డిమాండ్ పట్టికలను కల్పి గీయగా వచ్చినదే మార్కెట్ డిమాండ్ రేఖ (Market Demand Curve). ఇది వస్తువు యొక్క స్వభావాన్ని తెలియపరుస్తుంది. దీనిని రెండు విధాలుగా రాబట్టవచ్చు. మొదటి పద్ధతి ప్రకారం మార్కెట్ లోని అన్ని వినియోగదారుల డిమాండ్ పట్టికలను కూడటం. రెండవది, వినియోగదారులలో ఒకరిని నమూనాగా ఎన్నుకొని అతని డిమాండ్ పట్టికను మార్కెట్‌లోని వినియోగదారులచే హెచ్చించడం. సాధారణంగా మార్కెట్ డిమాండ్ పట్టికను మొదటి పద్ధతి ప్రకారం లెక్కించడం కష్టసాధ్యం. కాబట్టి రెండో పద్ధతి ప్రకారమే నిర్మిస్తారు.
డిమాండ్ రేఖ ప్రయోజనాలు
ఆర్థిక శాస్త్రములో డిమాండ్ రేఖ ప్రయోజనం గణనీయమైనది. సమతౌల్యం ధర (equilibrium price) నిర్ణయించడానికి సప్లయ్ రేఖతో బాటు డిమాండ్ రేఖ కూడా అవసరం. ఈ రెండు రేఖలు ఖండించే చోటు వద్ద వినియోగదారుని సమతౌల్యం ఉంటుంది.
డిమాండ్ రేఖకు మినహాయింపులు
పేదవారు కొనే వస్తువులు (గిఫెన్ వస్తువులు), గౌరవ సూచల వస్తువులు, వ్యాపార చక్రములు, వినియోగదారుని ఆదాయంలో మార్పులు మొదలగు విషయాలలో డిమాండ్ రేఖ వాలులో మార్పు ఉండవచ్చు.
ఇవి కూడా చూడండి
వర్గం:సూక్ష్మ అర్థ శాస్త్రము వర్గం:ఆర్థిక రేఖలు
Etterspørsel Demanda
గుళ్ళపల్లి నాగేశ్వరరావు
జననం
గుళ్ళపల్లి నాగేశ్వరరావు గారు సొంత ఊరు కృష్ణా జిల్లాలోని ఈడుపుగల్లు. సెప్టెంబర్ 1, 1945లో అమ్మమ్మగారి ఊరు చోడవరం (నాగాయలంక మండలం)లో జన్మించాడు. తాతగారు కోవెలమూడి రాఘవయ్య స్వాతంత్ర్య సమరయోధుడు.తొలి ఉపాధ్యాయుడు సీతారామయ్య.
విద్య, వైద్యం
ఆంధ్ర క్రైస్తవ కళాశాలలో పి.యు.సి, గుంటూరు వైద్య కళాశాలలో యం.బి.బి.యస్ చదివాడు. తరువాత ఢిల్లీలోని అఖిల భారత వైద్య విజ్ఞాన సంస్థలో కంటి జబ్బులకు సంబంధించిన ప్రత్యేక కోర్స్ చేశాడు. 1974లో ఉన్నత విద్యకై బోస్టన్, అమెరికా వెళ్ళాడు. రోచస్టర్ విశ్వవిద్యాలయము వైద్య కళాశాలలో వైద్యునిగా, బోధకునిగా 1986వరకు కొనసాగాడు. అంతర్జాతీయ కంటి వైద్యశాస్త్ర రంగములో "నాగ్" పేరుతో నాగేశ్వరరావు ప్రఖ్యాతి గాంచాడు.
యల్.వి. ప్రసాద్ కంటి వైద్యశాల
యల్.వి. ప్రసాద్ తనయుడు రమేష్ ప్రసాద్ ప్రోద్బలముతో హైదరాబాదులో "యల్.వి. ప్రసాద్ కంటి వైద్యశాల" స్థాపించడానికి మూల కారకుడు. ఈ కంటి వైద్యశాలను ప్రపంచ ప్రఖ్యాతి గాంచిన సంస్థగా రూపొందించాడు.